b'\n_START_ARTICLE_\nGrah\n_START_SECTION_\nRast\n_START_PARAGRAPH_\nKod svih vrsta se klice pojavljuju 7-10 dana nakon sjetve, ali ako je hladno to mo\xc5\xbee potrajati do 22 dana. Grahu treba osigurati najvi\xc5\xa1e vlage i hraniva kada je u cvatnju. On ima 5 faza rasta i razvoja: bubrenje i klijanje sjemenja, nicanje, cvatnja, formiranje zelenih mahuna i sazrijevanje sjemena. Kada je u petoj fazi, svi \xc5\xbeivotni procesi su svedeni na minimum. Prema duljini vegetacijskog razdoblja do zrelosti graha spremnog za konzumaciju, dijelimo ih u 5 grupa: vrlo rane (60-75 dana); rane (75-90 dana); srednje rane (85-105 dana); kasne (100-115 dana); jako kasne (preko 115 dana).'